РЕПУБЛИКА СРБИЈА

ОПШТИНА КЛАДОВО

СКУПШТИНА ОПШТИНЕ

Број:023-12/2013-I

Датум:05.07.2013. године

К л а д о в о

На основу чланова 25. и 29. Закона о јавним предузећима („Службени гласник РС“, бр. 119/12) и Одлуке о спровођењу јавног конкурса за именовање  директора ЈП Дирекција за изградњу „Кладово“ Кладово број \_\_ од 05.07.2013. године, Општинска управа општине Кладово, оглашава

**ЈАВНИ КОНКУРС**

**ЗА ИМЕНОВАЊЕ  ДИРЕКТОРА ЈП  ДИРЕКЦИЈА ЗА ИЗГРАДЊУ „КЛАДОВО“ КЛАДОВО**

**I. Јавно предузеће:**

ЈП Дирекција за изградњу „Кладово” Кладово, 19320 Кладово, ул. 22.Септембар бр. 18.

**II. Функција за коју се врши избор**:

Директор ЈП  Дирекција за изградњу „Кладово“ Кладово.

**III. Послови Директора и услови за именовање**:

**Послови директора**: представља и заступа јавно предузеће;организује и руководи процесом рада; води пословање јавног предузећа; одговара за законитост рада јавног предузећа; предлаже годишњи програм пословања и предузима мере за његово спровођење; предлаже финансијске извештаје; извршава одлуке надзорног одбора; врши друге послове одређене Законом, Оснивачким актом и Статутом јавног предузећа.

**Услови за именовање**: да је учесник конкурса пунолетан пословно способан држављанин Републике Србије; да је стручњак у једној или више области из које је делатност од општег интереса за чије обављање је основано јавно предузеће; да има високо образовање стечено на основним студијама у трајању од најмање четири године, да има најмање пет година радног искуства, од чега три године на пословима за које је основано јавно предузеће и најмање три године на руководећим положајима;  да није члан органа политичке странке, односно да му је одеђено мировање у вршењу функције у органу политичке странке; да није осуђивано за кривично дело против привреде, правног саобраћаја и службене дужности;  да лицу није изречена мера безбедности забране обављања делатности која је претежна делатност јавног предузећа; да уз пријаву на конкурс поднесе Програм развоја и повећања добити Јавног предузећа.

**Мандат директора и место рада**: мандат директора траје 4 године, а место рада је Кладово.

**IV. Рок за подношење пријава на јавни конкурс и садржина пријава**:

Рок за подношење пријава је 15 дана. Рок  почиње да тече наредног дана од дана објављивања огласа у «Службеном гласнику Републике Србије».

Пријава на конкурс садржи: име и презиме кандидата, датум и место рођења, адресу становања, податке о образовању, податке о врсти и дужини радног искуства с кратким описом послова на којима је кандидат радио до подношења пријаве на конкурс и одговорности на тим пословима, податке о стручном усавршавању и податке о посебним областима знања.

**V. Докази који се прилажу уз пријаву на јавни конкурс:**

Уз пријаву на јавни конкурс, прилажу се:

-          уверење о држављанству;

-          извод из матичне књиге рођених;

-          диплома о стручној спреми;

-          исправе којима се доказује радно искуство у струци (потврде, решења и  други акти из којих се види на којим пословима и са којом стручном спремом је стечено радно искуство);

-          радна књижица;

-          доказ да лице није осуђивано;

-          програм развоја и повећања добити Јавног предузећа

Сви докази прилажу се у оригиналу или у фотокопији која је оверена у општини или у суду.

**VI. Адреса на коју се подносе пријаве на јавни конкурс**:

Општина Кладово, ул. Краља Александра 35. 19320 Кладово са назнаком „За јавни конкурс - именовање Директора ЈП Дирекција за изградњу „Кладово“ Кладово.

**VII. Лице задужено за давање обавештења о јавном конкурсу:**

Снежана Павловић, број телефона 019/801-450.

**VIII. Напомене:**

Пријаве уз које нису приложени сви тражени докази у оригиналу или фотокопији овереној у општини или у суду, као и непотпуне, неразумљиве и неблаговремене пријаве биће одбачене.

Јавни конкурс спроводи Комисија за именовања коју је образовала Скупштина општине Кладово.

Изборни поступак може да се спроведе у више делова, уз организовање усменог разговора са кандидатима или на други одговарајући начин, о чему ће Комисија благовремено обавестити кандидате.

Овај оглас објављује се у „Службеном гласнику Републике Србије“, дневном листу „Вечерње новости“, као и на званичној интернет презентацији општине Кладово,www.kladovo.org.rs